हालांकि हिमाचल प्रदेश का चुनावी मैदान क्रिकेट की पिच तो नहीं है लेकिन कांग्रेस नेता एवं राज्य के निवर्तमान मुख्यमंत्री वीरभद्र की जीत और भाजपा के प्रेम कुमार धूमल की हार की कहानी क्रिकेट के खेल की तरह ही रोचक रही. दोनों नेताओं को शायद महसूस हो गया होगा कि हार-जीत कुछ और नहीं बल्कि एक ही सिक्के के दो पहलू हैं. जहां राज्य में सत्तारूढ़ कांग्रेस की हार के बावजूद उसके नेता एवं प्रदेश के मुख्यमंत्री वीरभद्र सिंह को जीत मिली, वहीं भाजपा को मिली शानदार जीत के बावजूद उसके दिग्गज नेता एवं मुख्यमंत्री पद के उम्मीदवार प्रेम कुमार धूमल को हार का सामना करना पड़ा.